सर्व ब्राह्मण समाज मंच ने समाज के होनहारों को किया सम्मानित
सर्वब्राह्मण समाज एकता विकास मंच का स्थापना दिवस रविवार को सेक्टर-23 में धार्मिक रीत से मनाया गया। समारोह का शुभारंभ सुबह हवन यज्ञ के साथ किया गया। मंच के सदस्यों ने कहा कि मंच सभी ब्राह्मणों का सम्मान करता है। यहां पर कोई छोटा और बड़ा ब्राह्मण नहीं है। ब्राह्मण सिर्फ ब्राह्मण है। समारोह में ब्राह्मण समाज के विभिन्न क्षेत्रों में अपना लोहा मनवाने लोगों ने हिस्सा लिया। हवन के बाद मंच द्वारा समाज के उन लोगों को सम्मानित किया गया, जिन्होंने खेल, उद्योग, समाज सेवा शिक्षा के क्षेत्र में सराहनीय कार्य किया है। इन सभी लोगों को मंच के अध्यक्ष एडवोकेट बालकिशन शर्मा ने शॉल भेंटकर भगवान परशुराम का स्मृति चिन्ह दिया। मुख्य अतिथि दिल्ली से रिटायर्ड एसीपी बालकिशन शर्मा रहे।
मंच द्वारा 12 प्रतिभाओं को सम्मानित किया गया। जिसमें वर्ष 2010 में दिल्ली में हुए कॉमनवेल्थ गेम्स में सिल्वर मेडल जीतने वाले दीपक शर्मा के पिता जगदीश शर्मा को सम्मानित किया गया। संजय पराशर को नाट्य रंग मंच के लिए सम्मानित किया गया। इसके अलावा उद्योगपति नरेश दीक्षित, शूटिंग में मेडल लाने वाले मुकेश वशिष्ठ, कुश्ती में मेडल लेने पर नितिन मुदगिल, विक्रम त्यागी को शिक्षा के क्षेत्र के लिए, सेल्स टैक्स इंस्पेक्टर सुरेंद्र शर्मा, क्रिकेट के लिए सोमिल त्यागी, बैडमिंटन में गोल्ड मेडल जीतने वाली निकिता शर्मा, पं. स्व. श्रीराम शर्मा की प्रतिमा को स्थापित कराने में अहम भूमिका निभाने के लिए प्रदीप भारद्वाज, खरखौदा में ब्राह्मण गेट बनवाने के लिए योगेश शर्मा और हनुमान शर्मा को सम्मानित किया गया।
सोनीपत . सेक्टर-23में ब्राह्मण समाज द्वारा सम्मानित किए गए युवा।
hin_Deva hin_Deva hin_Deva awa_Deva